Aɣersiw « Veau » yufrar-d s 04 n tneḍwa. Tanḍa i iṭṭuqten s waṭas d agenduz /GNDZ/ nemlal-it-id deg 05 n yidgan. Nemlal-d tanḍa nniḍen, aɛejmi /ƐJM/ (Dallet J.M. PP. 246) tanḍa-agi nufa-tt-id anagar deg 03 n yidgan, isem-agi yesɛa anamek nniḍen deg kra n yimukan am akken i t-id-nebder di tkerḍa iɛeddan « Boeuf ». Tella tenḍa nniḍen tagi d agenduz aṭuṭaḥ /GNDZ/ṬḤ/ (GNDZ: Dallet J.M. PP. 246) nufa-t-id deg yiwen n wadeg, isem-agi ur yeṭṭuqet ara anagar yiwet n taddart i t-id-yefkan. Tanḍa ajelyaɛ /JLYƐ/ nemlal-itt-id deg yiwen n wadeg.